Obrazloženje
 razloga i ciljeva koji se žele postići donošenjem akta

Temeljem  članka 11. Zakona o pristupu informacijama (NN 25/13, 85/15 i 69/22) objavljuje se provođenje javnog savjetovanja u predmetu donošenja Pravilnika o planiranju i provedbi postupaka jednostavne nabave
U svrhu informiranja javnosti, objavljuje se prijedlog Pravilnika o planiranju i provedbi postupaka jednostavne nabave Općine Jelsa .
Pravna osnova za donošenje novog Pravilnika jest Izmjena i dopuna Zakona o javnoj nabavi (NN 48/2026) koji je od 16. svibnja 2026. godine stupio na snagu te su Zakonom izmijenjene sve odredbe koje se odnose na postupak jednostavne nabave.
Ovim Pravilnikom uređuju se postupci, pravila i uvjeti za nabavu robe i usluge, te provedbu projektnih natječaja naručitelja Općine Jelsa čija je procijenjena vrijednost bez poreza na dodanu vrijednost (PDV) manja od 50.000,00 EUR, te nabavu radova čija je procijenjena vrijednost bez poreza na dodanu vrijednost (PDV) manja od 100.000,00 EUR. 
Prvilnik donosi Općinsko vijeće Općine Jelsa, a usvojeni Pravilnik biti će objavljen u Službenom glasniku Općine Jelsa, na internetskim stranicama Općine Jelsa i u EOJN RH.
 Primjedbe i prijedlozi se upućuju putem obrasca sudjelovanja objavljenog na internetskim  stranicama Općine Jelsa zaključno sa 9. listopada 2026. godine i dostavljaju se na adresu elektronske pošte ana.matijasevic@jelsa.hr 
Po završetku savjetovanja, svi pristigli prijedlozi bit će razmotreni te ili prihvaćeni ili neprihvaćeni, odnosno primljeni na znanje uz obrazloženja koja su sastavni dio Izvješća o savjetovanju s javnošću. Izvješće će biti objavljeno na internetskoj stranici Općine Jelsa.  
Ukoliko ne želite da Vaši osobni podaci (ime i prezime) budu javno objavljeni,
molimo da to jasno istaknete pri slanju obrasca. 
Anonimni, uvredljivi i irelevantni komentari neće se objaviti.


